ໃນຂອບເຂດການເຄື່ອນໄຫວສະເຫຼີມສະຫຼອງ 75 ປີແຫ່ງວັນສ້າງຕັ້ງຂະແໜງການທູດ ຫວຽດນາມ ແລະ 75 ປີແຫ່ງວັນສ້າງຕັ້ງສປຊ (1945 - 2020), ວັນທີ 04 ພະຈິກ, ຢູ່ຮ່າໂນ້ຍ, ກະຊວງການຕ່າງປະເທດໄດ້ຈັດຕັ້ງການໂອ້ລົມສົນທະນາ “ການທູດຫຼາຍຝ່າຍ ຫວຽດນາມ: ປະກອບສ່ວນໃນໄລຍະ 75 ປີທີ່ຜ່ານມາ ແລະ ການກຳນົດທິດໃນໄລຍະຍຸດທະສາດໃໝ່” ກ່າວຄຳເຫັນທີ່ການໂອ້ລົມສົນທະນາ, ທ່ານ ຮອງລັດຖະມົນຕີການຕ່າງປະເທດ ເລຮ່ວາຍຈູງ ໄດ້ຢັ້ງຢືນຄວາມສຳຄັນ ແລະ ຄວາມໝາຍຂອງຫົວຂໍ້ປຶກສາຫາລືສຳລັບວຽກງານທາງການທູດ ເວົ້າລວມ ແລະ ການທູດຫຼາຍຝ່າຍເວົ້າສະເພາະໃນໄລຍະປັດຈຸບັນ.
ການໂອ້ລົມສົນທະນາຊ່ວຍຢັ້ງຢືນຢ່າງຈະແຈ້ງແຜນການຖືການທູດຫຼາຍຝ່າຍແມ່ນກຳນົດທິດການຕ່າງປະເທດສຳຄັນ, ຍາມໃດກໍ່ຮ່ວມເດີນທາງ ກັບການທູດສອງຝ່າຍເພື່ອເປົ້າໝາຍປົກປັກຮັກສາ ແລະ ຊຸກຍູ້ບັນດາຜົນປະໂຫຍດຂອງປະເທດຊາດໃຫ້ດີທີ່ສຸດ, ຍົກສູງທີ່ຕັ້ງ ແລະ ອິດທິພົນຂອງປະເທດຊາດ. ພ້ອມທັງ, ການໂອ້ລົມສົນທະນາກໍ່ແມ່ນບາດກ້າວລະອຽດເພື່ອຫັນໜ້າທີ່ທີ່ຕັ້ງໃຫ້ການທູດຫຼາຍຝ່າຍໃນສະພາບການໃໝ່ແມ່ນຢຶດໝັ້ນຊຸກຍູ້ລັດທິຫຼາຍຝ່າຍ, ປະຕິບັດກົດໝາຍສາກົນ, ກົດບັດ ສປຊ ໃຫ້ປະກົດຜົນເປັນຈິງ, ເປັນເຈົ້າການສະເໜີບັນດາຂໍ້ລິເລີ່ມ, ເຂົ້າຮ່ວມຢ່າງຕັ້ງໜ້າ, ມີຄວາມຮັບຜິດຊອບ ແລະ ມານະພະຍາຍາມລວມຂອງ ປະຊາຄົມສາກົນໃນການຮັບມືກັບບັນຫາທົ່ວໂລກ ແລະ ພາກພື້ນ, ຜ່ານນັ້ນປະກອບສ່ວນເຂົ້າໃນການປົກປັກຮັກສາບັນດາຜົນປະໂຫຍດແທດຈິງຂອງ ຫວຽດນາມ ຄືອະທິປະໄຕ, ທະເລໝູ່ເກາະ, ຄວາມໝັ້ນຄົງແຫຼ່ງນຳ, ຜົນປະໂຫຍດດ້ານການຄ້າ - ການລົງທຶນ.
ການໂອ້ລົມສົນທະນາໄດ້ກາຍເປັນເວທີປາໄສແລກປ່ຽນຢ່າງເລິກເຊິ່ງກວ້າງຂວາງ ລະຫວ່າງພະນັກງານທາງການທູດບັນດາລຸ້ນ, ດ້ວຍຫຼາຍຄຳເຫັນ, ການຕີລາຄາຜ່ານຫຼາຍແງ່ມູນ ກ່ຽວກັບບັນດາການປະກອບສ່ວນຂອງການທູດຫຼາຍຝ່າຍຢູ່ ຫວຽດນາມ ໃຫ້ແກ່ວຽກງງານລວມຂອງຂະແໜງການທູດ ແລະ ພາລະກິດແຫງ່ການສ້າງສາ ແລະ ປົກປັກຮັກສາປະເທດຊາດໃນໄລຍະ 75 ປີທີ່ຜ່ານມາ ກໍ່ຄືສະເໜີບັນດາວິທີການ, ບຸລິມະສິດຕ້ອງຜັນຂະຫຍາຍ, ຊຸກຍູ້ໃນໄລຍະຈະມາເຖິງ.
ບຸນຄົງ